इधर एसआईटी ने गैंगरेप की वारदात में आरोपियों की मदद करने वाले कोठरा मालिक को गिरफ्तार कर लिया, जबकि एक डॉक्टर को हिरासत में लिया गया है। कोठरा मालिक ने वारदात को अंजाम देने के लिए आरोपियों को ठिकाना मुहैया कराया था। साक्ष्यों के आधार पर गिरफ्तार किए गए आरोपी की पहचान नया गांव जाटों वाला निवासी दीनदयाल पुत्र मीरसिंह के रूप में हुई है। एसआईटी प्रमुख आईपीएस ऑफिसर व एसपी नूंह नाजनीन भसीन ने बताया कि पहली कामयाबी हाथ लग चुकी है। आरोपियों ने जिस स्थान पर वारदात को अंजाम दिया, उस कोठरे के मालिक दीनदयाल को गिरफ्तार कर लिया है। दीनदयाल ने एसआईटी के सामने कुछ खुलासे किए हैं, जिसके आधार पर मुख्य आरोपियों की तलाश जारी है।